
								Ukmergės rajono  savivaldybės 
administracijos direktoriaus
2026 m. kovo 9 d.
įsakymu Nr. 14-126

UKMERGĖS RAJONO SAVIVALDYBĖS ADMINISTRACIJOS 
TURTO IR ĮMONIŲ VALDYMO SKYRIAUS
ŪKINIO APTARNAVIMO POSKYRIO VEDĖJO PAREIGYBĖS APRAŠYMAS

I SKYRIUS
PAREIGYBĖ

1. Ukmergės rajono savivaldybės administracijos Turto ir įmonių valdymo skyriaus Ūkinio aptarnavimo poskyrio (toliau – poskyris) vedėjo pareigybė yra priskirta struktūrinių padalinių vadovų ir jų pavaduotojų grupei. 
2. Pareigybės lygis – A2.
3. Poskyrio vedėjo pareigybė reikalinga organizuoti Ukmergės rajono savivaldybės (toliau – Savivaldybė) tarybos ir administracijos ūkinį ir techninį aprūpinimą ir aptarnavimą, planuoti ir organizuoti patalpų remonto darbus Savivaldybės administraciniuose pastatuose.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. turėti aukštąjį universitetinį išsilavinimą ar jam lygiavertę aukštojo mokslo kvalifikaciją;
4.2. išmanyti teisės aktus, reglamentuojančius materialinę atsakomybę, turto apskaitą;
4.3. būti susipažinęs su teisės aktais, reglamentuojančius savivaldybės administracijos darbą, viešųjų pirkimų organizavimą; 
4.4. mokėti dirbti kompiuteriu MS Office programų paketu;
4.5. išmanyti bendruosius dokumentų rengimo ir apskaitos reikalavimus;
4.6. savarankiškai planuoti ir organizuoti savo ir poskyrio veiklą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas vykdo šias funkcijas:
5.1. organizuoja Savivaldybės tarybos ir jos komitetų, Savivaldybės administracijos ūkinį ir techninį aprūpinimą. Vykdydamas šias funkcijas, poskyrio vedėjas:
5.1.1. atsako už patalpų ir būtinų priemonių parengimą Savivaldybės tarybos ir jos komitetų posėdžiams, administracijos pasitarimams, šventiniams renginiams;
5.1.2. tvarko Savivaldybės turto ir inventoriaus apskaitą;
5.1.3. aprūpina darbo priemonėmis ir inventoriumi darbuotojus, apskaito išduodamą naudotis tarnyboje turtą bei priemones, kontroliuoja, kad jos būtų naudojamos pagal paskirtį ir taupiai;
5.1.4. organizuoja Savivaldybės administracinio pastato ir kitų Savivaldybės administracijos žinioje esančių patalpų priežiūrą ir apsaugą, rūpinasi jų inventorizavimu ir inventorizacinių duomenų saugojimu;
5.1.5. rūpinasi patalpų priežiūra, planuoja ir organizuoja patalpų remontą, užsako kapitalinio remonto projektus, kontroliuoja jų vykdymą;
5.1.6. organizuoja poskyrio darbuotojų darbą, atsako už švarą ir tvarką patalpose, priskirtoje teritorijoje, aprūpina poskyrio darbuotojus darbo priemonėmis;
5.1.7. organizuoja ir užtikrina Savivaldybės administracijos salėse esančių indų priežiūrą ir tausojimą;
5.1.8. užtikrina automobilių transporto, ryšių, kopijavimo ir kompiuterinės technikos priemonių darbą;
5.1.9. tvarko Savivaldybės administracijos automobilių apskaitą, degalų sunaudojimo apskaitą, paskirsto degalų fondą, teikia ataskaitas Apskaitos skyriui;
5.1.10. užtikrina darbų saugos ir gaisrinės saugos reikalavimų laikymąsi Savivaldybės administraciniuose pastatuose ir Savivaldybės administracijai priklausančiuose garažuose;
5.2. organizuoja viešuosius pirkimus, susijusius su Savivaldybės tarybos ir administracijos ūkiniu ir techniniu aptarnavimu. Vykdydamas šias funkcijas, poskyrio vedėjas:
5.2.1. nustatytais terminais, suderinęs su skyriaus vedėju ir Savivaldybės administracijos direktoriumi, teikia paraiškas Centralizuotų viešųjų pirkimų skyriui apie einamaisiais metais planuojamus viešuosius pirkimus;
5.2.2. nustatytais terminais teikia ataskaitas Centralizuotų viešųjų pirkimų skyriui apie praėjusiais metais vykdytus viešuosius pirkimus;
5.2.3. rengia sąlygas vykdomiems viešiesiems pirkimams ir teikia jas Centralizuotų viešųjų pirkimų skyriui;
5.2.4. dalyvauja Viešųjų pirkimų komisijos darbe; teikia komisijai reikalingus dokumentus ir paaiškinimus pirkimo procedūroms atlikti;
5.2.5. Savivaldybės administracijos direktoriui pavedus vykdo mažos vertės viešuosius pirkimus, susijusius su Savivaldybės tarybos ir administracijos ūkiniu ir techniniu aptarnavimu; 
5.2.6. užtikrina vykdomų viešųjų pirkimų procedūrų teisingumą ir teisėtumą;
5.3. pagal kompetenciją organizuoja oficialius priėmimus Savivaldybės administracijoje; sudaro renginių, apmokamų iš reprezentacinėms išlaidoms skirtų lėšų, išlaidų sąmatas ir teikia tvirtinti Savivaldybės administracijos direktoriui;
5.4. surenka poreikį ir prenumeruoja spaudos leidinius Savivaldybės administracijai;
5.5. rengia Savivaldybės administracijos direktoriaus įsakymų projektus, susijusius su poskyrio vykdomomis funkcijomis; 
5.6. vykdo kitus nenuolatinio pobūdžio skyriaus vedėjo ir Savivaldybės administracijos direktoriaus pavedimus poskyrio veiklos klausimais.

IV SKYRUS
PAVALDUMAS IR ATSAKOMYBĖ

6. Šias pareigas einantis darbuotojas tiesiogiai pavaldus skyriaus vedėjui.
7. Poskyrio vedėjas atsako už įstaigos profesinių ir komercinių paslapčių, sužinotų vykdant tarnybines pareigas, patikėtos informacijos saugojimą ir konfidencialumą.
8. Už netinkamą pareigų ir funkcijų vykdymą poskyrio vedėjas atsako Lietuvos Respublikos įstatymų ir kitų teisės aktų nustatyta tvarka.
9. Drausmines nuobaudas, skatinimus ir apdovanojimus Lietuvos Respublikos darbo kodekso nustatyta tvarka skiria Savivaldybės administracijos direktorius skyriaus vedėjo teikimu.

